Diari Oficial de la Generalitat Valenciana


Sumari del DOGV 8836, del 16-06-2020 (2020/4484)

RESOLUCIÓ de 12 de juny de 2020, de la Vicepresidència i Conselleria d'Igualtat i Polítiques Inclusives, per la qual es resol el procediment de selecció de sol·licituds d'entitats d'iniciativa social, de la convocatòria dels acords d'acció concertada en matèria de serveis socials en el sector d'infància i adolescència per a l'any 2020: servei específic d'atenció a abusos en la infància i l'adolescència.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8836

Data del DOGV
:   16-06-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/4484


Data del document
:   12-06-2020

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives

RESOLUCIÓ de 12 de juny de 2020, de la Vicepresidència i Conselleria d'Igualtat i Polítiques Inclusives, per la qual es resol el procediment de selecció de sol·licituds d'entitats d'iniciativa social, de la convocatòria dels acords d'acció concertada en matèria de serveis socials en el sector d'infància i adolescència per a l'any 2020: servei específic d'atenció a abusos en la infància i l'adolescència. [2020/4484]  
  
Vistes les actuacions realitzades per a la tramitació i resolució dels expedients incoats com a conseqüència de les sol·licituds presentades en el marc de la Resolució de 18 de desembre de 2019, de la Vicepresidència i Conselleria d'Igualtat i Polítiques Inclusives (DOGV 8702, 20.12.2019), per la qual es convoquen els acords d'acció concertada en matèria de serveis socials en el sector d'infància i adolescència per a l'any 2020: servei específic d'atenció a abusos en la infància i l'adolescència, es resol aquesta convocatòria sobre la base dels següents:  
  
  
Antecedents de fet  
I) De conformitat amb l'article 9 de la Resolució de 18 de desembre de 2019, es va realitzar la instrucció del procediment de referència segons consta en actes de la comissió instructora de dates 14 i 18 de febrer de 2020. En aquestes actes es detallen els requeriments realitzats, així com les esmenes efectuades. Així mateix, consta la comprovació per la comissió instructora del compliment dels requisits generals articles 7 i 8 del Decret 181/2017, de 17 de novembre, del Consell (DOGV 8197, 23.12.2017), pel qual es desenvolupa l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social, així com el compliment de l'article 5 de la resolució de convocatòria, per a optar i accedir al règim d'acció concertada.  
II) L'article 12 de la Resolució de 18 de desembre de 2019, de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials en el sector d'infància i adolescència per a l'any 2020: servei específic d'atenció a abusos en la infància i l'adolescència, estableix que la comissió d'avaluació elaborarà proposta de resolució, tenint en compte els criteris de valoració, en la qual es determinarà l'entitat o entitats que havent obtingut major puntuació per a cada servei i lot, segons els casos, es proposa la formalització de l'acord d'acció concertada. Instruïts els expedients i esmenades les sol·licituds, en data 4 de juny de 2020 es va constituir la comissió d'avaluació per a examinar i valorar les sol·licituds presentades i elaborar la proposta de resolució, en la qual es va determinar la puntuació conforme al barem establit en l'article 10 de la resolució de convocatòria. Tot això es troba recollit en l'acta de la mencionada sessió, en la qual s'acorda per unanimitat de les persones assistents elevar a aquest òrgan la proposta motivada de resolució.  
III) Quant a la data d'efectes del concert del servei específic d'atenció a abusos en la infància i l'adolescència, d'acord amb les necessitats socials a atendre i les disponibilitats pressupostàries, i de conformitat amb l'article 14 de la resolució de convocatòria, es determina que la data de posada a disposició ha de produir-se a partir del 15 de juny de 2020.  
IV) Existeix crèdit adequat i suficient per a l'adopció del present acord, amb càrrec al programa pressupostari 313.30, Infància i adolescència, capítol IV, codi de línia S1120000, del pressupost de despeses de la Vicepresidència i Conselleria d'Igualtat i Polítiques Inclusives, recollit en la Llei de pressupostos de la Generalitat per a l'any 2020, per import de 525.150,00 euros.  
  
Fonaments de dret  
Primer. L'article 87 de la Llei 3/2019, de 18 de febrer, de la Generalitat, de serveis socials inclusius de la Comunitat Valenciana, que estableix l'acció concertada com a forma de provisió de les prestacions del sistema públic de serveis socials, i aclareix que els acords d'acció concertada són instruments organitzatius de naturalesa no contractual a través dels quals les administracions competents podran organitzar la prestació de serveis socials per entitats d'iniciativa social, el finançament, accés i control de les quals siguen de la seua competència, ajustant-se al procediment i als requisits que preveu aquesta llei i la normativa sectorial que hi siga aplicable.  
  
Segon. El Decret 181/2017, de 17 de novembre, del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social, estableix les bases reguladores per al desenvolupament de l'acció concertada per a prestació de serveis socials.  
  
Tercer. La Resolució de 18 de desembre de 2019, de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials en el sector de la infància i adolescència per a l'any 2020: servei específic d'atenció a abusos en la infància i l'adolescència.  
  
Quart. El resolc tercer, de la convocatòria adés esmentada, delega en la persona titular de la Direcció General d'Infància i Adolescència, la competència per a resoldre el procediment d'acció concertada a què aquella es refereix.  
  
Cinqué. El pagament del cost del concert social es realitzarà en els termes establits en l'article 22 de la convocatòria de referència:  
1. L'ordre de pagament del cost del concert pel servei concertat es tramitarà mensualment, amb la justificació prèvia de l'entitat concertada en els termes descrits en l'article 21 de la resolució de convocatòria, d'acord amb els mòduls econòmics fixats en els annexos de la convocatòria i el corresponent document de formalització.  
2. L'abonament del cost del concert s'efectuarà, mitjançant transferència bancària, al compte específic per a concerts socials designat per l'entitat corresponent.  
3. No obstant això, quan així es preveja en la llei de pressupostos de la Generalitat de l'exercici al qual corresponga la despesa i en el document de formalització del concert, el pagament corresponent a la mensualitat de desembre es farà de bestreta.  
  
Sisé. El contingut de la resolució en relació amb el servei concertat està regulat en l'article 1 de l'annex I de la resolució de la convocatòria, i en el punt 1 de l'annex III: condicions tècniques del servei específic d'atenció a abusos en la infància i l'adolescència.  
I per tot això, conforme amb el que es disposa en l'article 18 del Decret 181/2017, de 17 de novembre, del Consell, resolc:  
  
Primer  
Acceptar la proposta elevada per la comissió d'avaluació en tots els termes.  
  
Segon  
Denegar la concessió del concert social corresponent a les sol·licituds presentades per les entitats que s'assenyalen en l'annex I, per haver obtingut menor puntuació.  
  
Tercer  
Aprovar l'acord d'acció concertada i el concert del servei específic d'atenció a abusos en la infància i l'adolescència per a l'any 2020 per un import total de dos-cents noranta-cinc mil sis-cents seixanta-tres euros amb quaranta cèntims (295.663,40 ?) per a l'exercici 2020,amb les entitats que es detallen en l'annex II, per haver sigut les que han obtingut major puntuació.  
L'aprovació de la concessió del concert social per a l'any 2020, per import total de 295.663,40 ?, s'efectua amb càrrec al crèdit consignat en el programa pressupostari 313.30, Infància i adolescència, capítol IV, aplicació pressupostària S1120000, de la secció 16, dels pressupostos de despeses de la Vicepresidència i Conselleria d'Igualtat i Polítiques Inclusives.  
La concertació del servei aprovada en aquesta resolució queda subjecta a la subscripció del document administratiu de formalització de concert social, d'acord amb el que s'estableix en l'article 18 de l'annex I de la resolució de convocatòria.  
Quart  
A l'efecte es requereixen les entitats que figuren en l'annex II perquè, d'acord amb el que s'estableix en l'article 17 de la Resolució de 18 de desembre de 2019, de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials en el sector de la infància i adolescència per a l'any 2020, aporten en un termini de 10 dies la documentació següent:  
a) La fitxa d'alta de domiciliació bancària, segons model que s'adjunta com a annex V de la resolució de convocatòria.  
b) L'últim rebut de l'impost d'activitats econòmiques corresponent al servei o document que acredite la seua exempció.  
c) L'últim rebut de pagament de prima d'assegurança que cobrisca la responsabilitat civil, així com les contingències derivades per invalidesa i defunció en cas d'accident de les persones usuàries.  
Així mateix, si no s'haguera subscrit amb anterioritat, l'autorització a la Conselleria perquè aquesta obtinga de manera directa, a través de certificats telemàtics, l'acreditació del compliment d'obligacions tributàries i de Seguretat Social.  
  
Cinqué  
El concert social que se subscriga tindrà una durada que s'inicia el 15 de juny de 2020 i finalitza el 31 de desembre de 2020, sense perjudici de la seua possible pròrroga.  
  
Contra aquesta resolució, que posa fi a la via administrativa, les persones interessades poden interposar recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació, de conformitat amb el que preveu l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Així mateix, poden interposar potestativament recurs de reposició, previ al recurs contenciós administratiu, davant l'òrgan que va dictar l'acte, en el termini d'un mes a comptar des de l'endemà de la notificació, segons el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o qualsevol altre recurs que consideren convenient per a la defensa dels seus interessos.  
  
València, 12 de juny de 2020.- La directora general d'Infància i Adolescència: Rosa Josefa Molero Mañes.